QORTI CIVILI PRIM' AWLA ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar il-Ħamis San Pawl il-Baħar (5) ta' Novembru 2020 Rikors Numru 755/19 FDP Fl-ismijiet Catena Operations Limited (C 62481) Vs Dr Leontine Borg Grech u PL Gillian Hegarty Caruana bħala kuraturi għas-soċjeta' M-Hub Gamng Operations Limited (C 63954) segwenti: Rat ir-rikors datat 2 ta' Awissu 2019, li permezz tiegħu s-soċjetà rikorrenti talbet s- Illi s-soċjeta' konvenuta M-HUB Gaming Operations Limited ta' 37, Mannarino Road, Il-Munxar, BKR 9080 u s-soċjeta' rikorrenti daħlu f'relazzjoni kuntrattwali bejniethom tagħha s-soċjeta' konvenuta kienet obbligata tħallas fost l-oħrajn, miżati għat-traffiku ġenerat fuq l-internet mis-soċjeta' rikorrenti għal fuq is-siti elettroniċi operati mis-soċjeta' konvenuta fil-qasam tal-online gaming, speċifikament Novo Affiliates u Big Bet World; li bis-saħħa Illi s-soċjeta' konvenuta kellha l-obbligu li tħallas fil-ħin lis-soċjeta' attriċi għas-servizzi kollha reżi l-ammonti totali hekk kif stipulat fil-fatturi u fid- dati rispettivi indikati fl-istess fatturi hawn annessi u mmarkati (Dok. C28) (ara ukoll rendikont tal-ammonti kollha dovuti hawn anness u mmarkat bħala 'Dok. Illi mingħajr l-ebda raġuni valida fil-liġi, s-soċjeta' konvenuta naqset milli tħallas dawn il-fatturi; Illi b'hekk is-soċjeta' konvenuta hija debitriċi tas-soċjeta' attriċi fis-somma komplessiva ta' mija u sitta u tmenin elf, tmien mija u ħdax Ewro u sebgħin ċenteżmu (€ 186,811.70), liema somma hija appuntu dovuta bħala ħlas għal servizzi reżi mis-soċjeta' konvenuta fuq inkarigu u struzzjonijiet tal- imsemmija soċjeta' attriċi, u dan kif jirriżulta biċ-ċar mill-bilanċ tal-fatturi; Illi inoltre, minkejja li s-soċjeta' konvenuta ġiet interpellata diversi drabi sabiex tħallas l-import ta' dawn il-fatturi msemmija permezz ta' diversi ittri u emails, u minkejja li s-soċjeta' attriċi tat lis-soċjeta' konvenuta kull opportunita' biex tonora l-obbligi tagħha, is-soċjeta' konvenuta baqgħet inadempjenti u għalhekk kellha ssir il-kawża odjerna; Illi soċjeta' konvenuta f'diversi okkażjonijiet ikkonfermat il-bilanċ dovut tal-fatturi (ara skambju ta' emails bejn il-partijiet hawn annessi u mmarkati bħala 'Dok. 30'), tant hu hekk li kemm-il darba nfurmaw lis-soċjeta' attriċi li l-pagamenti qegħdin f'lista ta' proċessar (processing list) u li l-fatturi dovuti kienu ser jitħallsu kemm jista' jkun malajr; Illi sa fejn taf is-soċjeta' attriċi, is-soċjeta' konvenuta ma għandhiex eċċezzjonijiet x'tagħti jew x'tressaq kontra t-talbiet tal-istess soċjeta' attriċi u għalhekk jeżistu l-elementi kollha rikjesti mil-liġi sabiex din l-Onorabbli Qorti tkun tista' tipproċedi għad-deċiżjoni tagħha bid-dispensa tas-smiegħ tal-kawża a tenur tal-Artikolu 167 tal-Kap. 12 tal-Liġijiet ta' Malta; GĦALDAQSTANT, tgħid għalhekk is-soċjeta' attriċi għaliex din l- Onorabbli Qorti għandha għar-raġunijiet hawn fuq premessi: Tipproċedi għad-deċiżjoni tagħha bid-dispensa tas-smiegħ tal-kawża ai termini tal-Artikolu 167 tal-Kap. 12 tal-Liġijiet ta' Malta; u Tiddikjara lis-soċjeta' konvenuta bħala debitriċi tas-soċjeta' attriċi fl- ammont ta' mija u sitta u tmenin elf, tmien mija u ħdax Ewro u sebgħin ċenteżmu (€ 186,811.70), rappreżentanti l-bilanċ fuq is-servizzi msemmijin fil-fatturi, liema somma għadha sal-lum dovuta, u dan bl-imgħaxijiet legali mid-data rispettiva ta' kull fattura sad-data tal-pagament effettiv; u Tikkundanna lis-soċjeta' konvenuta tħallas lis-soċjeta' attriċi l-istess somma ta' mija u sitta u tmenin elf, tmien mija u ħdax Ewro u sebgħin ċenteżmu (€ 186,811.70), rappreżentanti l-bilanċ fuq is-servizzi msemmijin fil-fatturi, liema somma għadha sal-lum dovuta, u dan bl-imgħaxijiet legali mid-data rispettiva ta' kull fattura sad-data tal-pagament effettiv. Bl-ispejjeż kontra s-soċjeta' konvenuta li hija nġunta minn issa għall- eventwali subizzjoni. Rat id-dokumentazzjoni eżebita mis-soċjeta' rikorrenti in sostenn ta' dak mitlub. Rat illi fid-9 ta' Ottubru 2019, hekk kif ġiet notifikata s-soċjeta' intimata fl-indirizz reġistrata tagħha, Dr Marylin Brignone, ta' PKF Malta Limited, għarrfet lill-Marixxal tal-Qorti li l-indirizz ma għadux validu stante illi s-soċjeta' ma għadhiex taħdem ma' PKF Malta Limited. Rat illi fid-19 ta' Novembru 2019, Dr Marylin Brignone telgħet il-Qorti u kkonfermat illi l-indirizz ma huwiex korrett. Rat illi fil-21 ta' Jannar 2020, fuq talba għal nomina ta' Kuraturi magħmula mis-soċjeta' rikorrenti in vista ta' tali fatti, l-Qorti nnominat lill-Dr Leontine Borg Grech u l-PL Gillian Hegarty Caruana bħala Kuraturi Deputati. Rat illi fil-21 ta' Mejju 2020, il-Kuraturi Deputati ippreżentaw is-segwenti risposta: Fl-ewwel lok l-esponenti jirivellaw illi huma m'hux edotti mill-fatti u għalhekk jirriservaw il-pożizzjoni tagħhom għal risposta ulterjuri wara li jkollhom kuntatt mas-soċjeta' minnhom irrappreżentata; Illi hija s-soċjeta' attriċi li għandha l-piż tal-prova u ċioe' illi permezz tal- provi mressqa minnha tikkonvinċi lil dina l-Onorabbli Qorti illi l-ħlasijiet li qegħdin jiġu mitluba fil-fatt huma kollha dovuti; Illi trid issir prova illi kienet s-soċjeta' konvenuta li inkarigat lis-soċjeta' attriċi sabiex twettaq ix-xogħol; Salv eċċezzjonijiet ulterjuri. Bl-ispejjeż kontra s-soċjeta rikorrenti li hija minn issa nġunta in subizzjoni. Rat illi fit-8 ta' Lulju 2020, is-soċjeta' rikorrenti għarrfet illi xtaqet tippreżenta provi ulterjuri. Rat l-affidavit ta' Andra Dimitriu ippreżentat fl-24 ta' Lulju 2020, wara liema affidavit il-Qorti ddikjarat l-istadju tal-ġbir tal-provi rikorrenti bħala magħluqa. Rat illi fit-22 ta' Ottubru 2020, l-Kuraturi Deputati għarrfu lill-Qorti illi għalkemm ippruvaw jikkomunikaw mas-soċjeta' intimata, ma rċevew ebda informazzjoni. Rat illi għalhekk il-Qorti ddikjarat l-istadju tal-ġbir tal-provi intimati bħala magħluqa. Semgħet it-trattazzjoni tal-abbli difensuri tal-partijiet illi saret fit-22 ta' Ottubru 2020, wara liema trattazzjoni l-kawża tħalliet għas-sentenza. Konsiderazzjonijiet Jirriżulta, illi s-soċjeta' rikorrenti hija kumpanija illi tipprovdi "online marketing and sales" għall-klijenti tagħha, u fost il-klijenti tagħha kien hemm is-soċjeta' intimata M- Hub Gaming Operations Limited. Jirriżulta illi s-soċjeta' rikorrenti pprovdiet servizzi ta' dina n-natura lis-soċjeta' intimata, liema soċjeta' intimata, għalkemm interpellata tħallas varji drabi permezz ta' komunkazzjoni elettronika, baqgħet qatt ma ħallset xejn. Jirriżulta illi għas-servizz pprovdut, is-soċjeta' rikorrenti ħarġet fatturi fl-import totali ta' mija u sitta u tmenin elf, tmien mija u ħdax-il Euro u sebgħin ċenteżmu (€186,811.70), liema fatturi baqgħu qatt ma tħallsu mis-soċjeta intimata. Jirriżulta, għalhekk, illi, sorvolata l-ewwel talba, l-Qorti ma tara ebda raġuni għaliex ma għandhiex tikkunsidra favorevolment it-tieni u tielet talba rikorrenti. Konklużjoni Il-Qorti, Wara illi rat l-atti u semgħet x-xhieda, Tgħaddi biex tiddeċiedi l-vertenza billi: Tastejni milli tieħu konjizzjoni ta' l-ewwel talba, Tilqa' t-tieni u tielet talba kif dedotti u għalhekk; Tiddikjara lis-soċjeta' konvenuta M-Hub Gaming Operations, kif rappreżentati mill- Kuraturi Deputati Dr Leontine Borg Grech u l-PL Gillian Hegarty Caruana, bħala debitriċi tas-soċjeta' attriċi Catena Operations Limited fl-ammont ta' mija u sitta u tmenin elf, tmien mija u ħdax Ewro u sebgħin ċenteżmu (€ 186,811.70), rappreżentanti l-bilanċ fuq is-servizzi msemmijin fil-fatturi, liema somma għadha sal-lum dovuta u; Tikkundanna lis-soċjeta' konvenuta M-Hub Gaming Operations tħallas lis-soċjeta' attriċi l-istess somma ta' mija u sitta u tmenin elf, tmien mija u ħdax Ewro u sebgħin ċenteżmu (€ 186,811.70), rappreżentanti l-bilanċ fuq is-servizzi msemmijin fil-fatturi, liema somma għadha sal-lum dovuta. Spejjeż tal-proċeduri odjerni, imgħaxijiet legali mid-data rispettiva ta' kull fattura sad-data tal- pagament effettiv, ikunu a kariku tas-soċjeta' M-Hub Gaming Operations Limited. Francesco Spencer LL.D. LL.M. (IMLI) Imħallef Rita Minton Deputat Reġistratur